[bookmark: _Hlk194398900]Biudžeto vykdymo ataskaitų rinkinių rengimo taisyklių
1 priedas 
(I ketvirčio, pusmečio, 9 mėnesių, metų biudžeto vykdymo ataskaitų rinkinio aiškinamojo rašto forma)
JONO LANKUČIO VIEŠOJI BIBLIOTEKA
(įstaigos pavadinimas)

2026 m. PUSMEČIO BIUDŽETO VYKDYMO
(I ketvirčio, pusmečio, 9 mėnesių, metų)
ATASKAITŲ RINKINIO
AIŠKINAMASIS RAŠTAS

2026-07-09 Nr. __________
(data)

I SKYRIUS
BENDROSIOS NUOSTATOS

Jono Lankučio viešoji biblioteka (toliau - Įstaiga) yra biudžetinė įstaiga, kurios savininkas - Klaipėdos rajono savivaldybė. Įstaiga finansuojama iš Klaipėdos rajono savivaldybės biudžeto. Įstaiga įregistruota Juridinių asmenų registre, kodas 188202579, adresas Klaipėdos g. 15, Gargždai.
Biudžeto vykdymo ataskaitų rinkinys (toliau – Ataskaitų rinkinys) parengtas vadovaujantis Lietuvos Respublikos viešojo sektoriaus atskaitomybės įstatymu, Lietuvos Respublikos biudžeto sandaros įstatymu, Lietuvos Respublikos finansų ministro 2025 m. kovo 25 d. įsakymu Nr. 1K-63 „Dėl Biudžeto vykdymo ataskaitų rinkinių rengimo taisyklių patvirtinimo“ patvirtintomis Biudžeto vykdymo ataskaitų rinkinių rengimo taisyklių 5 punktu ir Klaipėdos rajono savivaldybės tarybos 2024 m. spalio 31 d. sprendimu Nr. T11-478 „Dėl Klaipėdos rajono savivaldybės biudžeto sudarymo, vykdymo, įsiskolinimų padengimo  ir atskaitomybės tvarkos aprašo patvirtinimo“.  
Ataskaitų rinkinio tikslas – pateikti informaciją apie Įstaigos biudžeto vykdymo rezultatus per 2026 m. pusmetį.
Ataskaitų rinkinį sudarė Klaipėdos rajono Švietimo centro biudžetinių įstaigų centralizuotos apskaitos skyrius, atsakingas už finansinės apskaitos ataskaitų parengimą ir pateikimą Klaipėdos rajono savivaldybės administracijos Biudžeto ir ekonomikos skyriui (toliau – Biudžeto ir ekonomikos skyrius). 

[bookmark: _Hlk194411209]II SKYRIUS
APSKAITOS POLITIKA

Šiame skyriuje nurodomi apskaitos principai, kurie taikyti rengiant biudžeto vykdymo ataskaitų rinkinį. Rengiant Ataskaitų rinkinį buvo vadovautasi pinigų principu, kaip nustatyta Biudžeto vykdymo ataskaitų rinkinių rengimo taisyklių, patvirtintų Lietuvos Respublikos finansų ministro 2025 m. kovo 25 d. įsakymu Nr. 1K-63„Dėl Biudžeto vykdymo ataskaitų rinkinių rengimo taisyklių patvirtinimo“, 41 punkte. Taikant šį principą pajamos ir išlaidos registruojamos tada, kai pinigai faktiškai gaunami arba išleidžiami, užtikrinant ataskaitose realius finansinius pinigų srautus per ataskaitinį laikotarpį. Taip pat taikomi šie apskaitos principai: Subjekto principas – ataskaitos rengiamos atskirai kaip (Jono Lankučio viešoji bibliotekos) savarankiško subjekto, neįtraukiant kitų juridinių asmenų finansinių duomenų. Periodiškumo principas – finansiniai duomenys pateikiami ir visi įvykiai priskiriami atitinkamam ataskaitiniam laikotarpiui. Pastovumo principas – apskaitos metodai ir taisyklės taikomi nuosekliai, nekeičiant jų per ataskaitinį laikotarpį, siekiant užtikrinti duomenų palyginamumą. Piniginio mato principas – visi finansiniai duomenys ir operacijos išreiškiami piniginiu vienetu – eurais.  Apskaitos politika atitinka Lietuvos Respublikos viešojo sektoriaus atskaitomybės įstatymo reikalavimus bei Viešojo sektoriaus apskaitos ir finansinės atskaitomybės standartus (VSAFAS), taikomus biudžetinėms įstaigoms. Rengiant ataskaitas, užtikrinamas apskaitos duomenų tikslumas, skaidrumas ir atitiktis teisės aktų reikalavimams
III SKYRIUS
BIUDŽETINIŲ ĮSTAIGŲ PAJAMŲ PLANO VYKDYMAS

Informacija apie įstaigos gaunamų pajamų ir įmokų į Savivaldybės biudžetą plano vykdymą  per 2026 m. pusmetį pateikta formoje Nr.3 (pridedama).


[bookmark: _Hlk194412671][bookmark: _Hlk195167165]IV SKYRIUS
BIUDŽETO IŠLAIDŲ PLANO VYKDYMAS

Pateikiame informaciją apie biudžeto asignavimų plano vykdymą pagal finansavimo šaltinius.
1. Dotacija valstybinėms (VBD) funkcijoms ir savarankiškoms funkcijoms atlikti. 2026 metų pusmečiui patvirtintas asignavimų planas, įskaitant patikslinimus – 46282,00 Eur. Per 2026 metų pusmetį gauti asignavimai sudaro 46275,60 Eur, panaudota 42875,60 Eur. 2026 metų pusmečio įstaigos asignavimų plano vykdymas sudaro 92,7 proc. planuotų biudžeto asignavimų. Per ataskaitinį laikotarpį liko nepanaudota 3406,40 Eur planuotų asignavimų kito ilgalaikio materialiojo turto, bibliotekos knygų įsigijimui, kitų prekių ir paslaugų įsigijimui. 
2. Savivaldybės biudžeto lėšos (SB). 2026 pusmečiui patvirtintas asignavimų planas, įskaitant patikslinimus – 1123510,00 Eur. Per 2026 metų pusmetį gauti asignavimai sudaro 1027552,80 Eur, panaudota 1027552,80 Eur. 2026 metų pusmečio įstaigos asignavimų plano vykdymas sudaro 91,5 proc. planuotų biudžeto asignavimų. Per ataskaitinį laikotarpį liko nepanaudota 95957,20 Eur eurų planuotų asignavimų darbo užmokesčiui, prekių, paslaugų ir turto įsigijimui. 
3. Biudžetinių įstaigų pajamų ir specialiųjų programų pajamos. 2026 pusmečiui patvirtintas asignavimų planas, įskaitant patikslinimus – 9500,00 Eur. Per 2026 metų pusmetį gauti asignavimai sudaro 4078,88 Eur, panaudota 4078,88 Eur. 2026 metų pusmečio įstaigos asignavimų plano vykdymas sudaro 42,9 proc. planuotų biudžeto asignavimų. Per ataskaitinį laikotarpį liko nepanaudota 5421,12 Eur planuotų asignavimų materialiojo turto paprastojo remonto prekių ir paslaugų, kitų prekių, paslaugų įsigijimui. 


V SKYRIUS
KITA INFORMACIJA

Įstaiga ataskaitinio laikotarpio pabaigoje mokėtinų sumų, kurių mokėjimo terminas yra suėjęs, neturi.
Praėjusiais metais nepanaudoto lėšų likučio, kuris ataskaitiniais metais būtų įskaitytas į nuo metų pradžios gautus asignavimus, nėra.
Įgyvendinant iš Europos Sąjungos fondų ir (arba) kitos tarptautinės finansinės paramos bendrai finansuojamus projektus, išlaidų, kurios buvo apmokėtos iš valstybės ar savivaldybės biudžeto lėšų dėl neplanuotų netinkamų finansuoti išlaidų – nebuvo.
Reikšmingų įvykių po paskutinės ataskaitinio laikotarpio dienos nebuvo, kitos reikšmingos nepaminėtos informacijos nėra.

Biudžetinių lėšų likutis sąskaitose ataskaitinio laikotarpio pradžioje 2026 m. sausio 1 d. – 0,00  Eur, ataskaitinio laikotarpio pabaigoje – 0,00 Eur.
PRIEDAI:  
1. Pusmečio informacija apie biudžetinių įstaigų pajamas pagal 2026 m. birželio 30 d. duomenis pagal Biudžeto vykdymo ataskaitų rinkinių rengimo taisyklių 3 priede nustatytą formą.
2. Pusmečio informacija pagal programas, uždavinius ir priemones pagal 2026 m. birželio 30 d. duomenis pagal Biudžeto vykdymo ataskaitų rinkinių rengimo taisyklių 5 priede nustatytą formą.
3. Informacija apie asignavimų nepanaudojimo priežastis pagal 2026 m. birželio 30 d. duomenis pagal Biudžeto vykdymo ataskaitų rinkinių rengimo taisyklių 4 priede nustatytą formą.


Direktoriaus pavaduotoja                                                 Neringa Birbalienė


Biudžetinių įstaigų centralizuotos
apskaitos skyriaus vedėja 			Viktorija Kaprizkina	
